धेरैले यसलाई गलत भनिरहेका छन् भने केहीले यो सामान्य रहेको र पक्कै पनि उक्त कम्पनीले संपूर्ण कानुनी पक्षहरू माथी औपचारिकता पूरा गरेरै उक्त बीयर बजारमा ल्याएको होला, यसमा आपत्ती जनाउनुपर्ने केही छैन भन्ने धारणाहरू राखिरहेका छन् । यस दृश्यलाई अति सामान्य मान्नेहरूको तर्क छ, रानी एलिजाबेथको नामका मदिराहरू पनि बिक्री हुने गरेका छन्, अझ बेलायत, अमेरिका जस्ता देशहरूका झण्डा संकेत गर्ने खालका संयोजनहरू त अन्डरवेयरहरूमै पाइन्छ । केवल हाम्रो अनावश्यक राष्ट्रवादले हामीलाई यस्ता सन्दर्भहरूमा उत्तेजित बनाइरहेको उनीहरूको तर्क छ र यस्ता घटनाहरू अति सामान्य हुन् भन्ने उनीहरूको धारणा छ ।
